

 **ТУРИСТИЧКА ОРГАНИЗАЦИЈА БИЈЕЉИНА**

|  |
| --- |
| **Кнеза Милоша 30,Бијељина** Тел:+387 (0) 55/224-511, Факс: +381 (0) 55/224-510, ЈИБ 4402025790001е-маил: turistbn@gmail.com **www.bijeljinaturizam.com** |

**ИЗВЈЕШТАЈ О РАДУ ТУРИСТИЧКЕ ОРГАНИЗАЦИЈЕ БИЈЕЉИНА**

 **ЗА 2015. ГОДИНУ**

**БИЈЕЉИНА, ЈАНУАР 2016. ГОДИНЕ**

**С А Д Р Ж А Ј**

УВОД СТРАНА 3

ИЗВЈЕШТАЈ О РАДУ СТРАНА 3

РЕАЛИЗАЦИЈА ОПЕРАТИВНОГ ПЛАНА СТРАНА 4

ИНФОРМАТИВНО – ПРОПАГАДНА ДЈЕЛАТНОСТ СТРАНА 9

ОРГАНИЗОВАЊЕ МАНИФЕСТАЦИЈА СТРАНА 13

ФИНАНСИЈСКИ ИЗВЈЕШТАЈ СТРАНА 15

 **УВОД**

Посматрајући туризам у свјетлу друштвених и економских ефеката, а прије свега на бројност учесника туристичких путовања у међународним размјенама, може се запазити да се туризам налази у процесу непресталних и снажних промјена.

Појава нових дестинација, начин избора туристичког производа, различити мотиви путовања утицали су на промјену схватања и орјентације туризма који је обухватао искључиво једнократна путовања ради годишњег одмора. Захваљујући бањском, етно и транзитном туризму град Бијељина постао је значајна туристичка дестинација, која је интересантна све већем броју туриста. На основу података Републичког завода за статистику у 2015.години поред туриста из Србије, БиХ, град Бијељину су посјетили и туристи из: Словеније, Аустрије, Црне Горе, Њемачке, Швајцарске, Турске, Македоније, Јапана, Шведске, Јужне Кореје, итд. У структури страних туриста, из Србије је било 46% туриста, Словеније 9,5%, Хрватске 8,3%, Швацарске 6,3%, Аустрије 4,7%, Ц.Горе 4,5%, Њемачке 4,4%, Турске 4,3, Македоније 4,2%. Туристички значај Бијељине, у односу на комплементаре туристичке вриједности је повољан, јер се налази на одличном саобраћајном положају, тачније град Бијељина је велика раскрсница Републике Српске, али и БиХ.

Туристи који дођу у наш град могу да посјете Етно село ''Станишићи'', Бању Дворове, Семберски салаш, вјерске објекте, Музеј Семберија, градски парк, а услуге смјештаја могу добити у пет хотела, девет мотела, једном хостелу, два преноћишта идва пансиона са укупно 856 лежајева. У току 2015.године према подацима Завода за статистику мотел ''Зеленовић'', мотел ''Ристић'', преноћиште ''Ђокић'', пансион ''Мали рај'', пансион ''Осса'', хостел ''Томић'' одјавили су услуге смјештаја и тиме спањили расположивост смјештајних капацитета са 856 на 744 лежаја. Према последњим објављеним подацима Републичког завода за статистику број евидентираних лежајева у Републици Српској је 9436. Град Бијељина у односу на укупну понуду лежајева у Републици Српској има око 8% лежајева. Просјечна искориштеност смјештајних капацитета је била 16,51% што је испод просјека Републике Српске.

**Извјештај о раду**

Закон о туризму Републике Српске донешен је 2011 године, и исти детаљније регулише начин оснивања и рад Туристичких организација локаних заједница . Циљ оснивања Туристичких организација по Закону о туризму РС су:

а) промоције туристичког производа Републике,односно јединице локалне самоуправе,

б) подстицања и унапређивања развоја постојећег туристичког производа,

в) подстицања и унапређивања развоја новог туристичког производа,

г)унапређивања и развијања свијести о значају туризма привредним, друштвеним, културним и мултипликативним ефектима туризма на цјелокупни привредни систем и

д) унапређивање општих услова боравка туриста и пружања информација туристима

а чланом 66. истог Закона предвиђена је могућност да Туристичке организације могу, између осталог да организују манифестације и приредбе, продају сувенире, туристичке карте и брошуре, осим сопственог промотивног материјала.

Туристичка организација града Бијељина је почела са радом 02.10.2003. године, на основу Одлуке Скупштине Града Бијељина. Сједиште Туристичке организације града Бијељина је у улици Кнеза Милоша број 30.

Туристичка организациаја основана је ради вршења послова развоја, очувања и заштите туристичких вриједности града Бијељина.

**Унутрашња структура Туристичке организације**

РАДНО МЈЕСТО број радника стручна спрема

Директор 1 ВСС

Замјеник директора 1 ВСС

Рачуновођа 1 ВСС

Референт за маркетинг 4 ВСС

Технички секретар 1\_\_\_\_\_\_ ССС\_

УКУПНО 8

**Управни одбор**

Управни одбор Туристичке организације Бијељина има 5 чланова.У току 2015. године одржано је девет сједница Управног одбора, донешене су 22. одлуке. Све Одлуке донешене су једногласно. Донешене Одлуке Управног одбора се тичу углавном проблематике пословања Туристичке организације и исте су имале за циљ да дефинишу тренутне и будуће циљеве рада директора и Туристичке организације у цјелини.

**РЕАЛИЗАЦИЈА ОПЕРАТИВНОГ ПЛАНА**

У оквиру Оперативног плана за 2015. годину, Туристичка организација града Бијељине је реализовала већину планираних активности. Реализовано је неколико активности које нису биле наведене у Плану рада Туристичке организације за 2015. годину, а односе се на Стратегију развоја туризма града Бијељине 2012-2017. Те активности се односе на израду промотивног туристичког филма у циљу пружања информација о Бијељини као туристичкој дестинацији свим заинтересованим туристима.

 Туристичка организација Бијељина је урадила следеће циљеве из Стратегије развоја:

1. Урађена је база података о броју долазака и ноћења домаћих и страних туриста на основу континуираног истраживања туристичке тражње.

|  |  |  |
| --- | --- | --- |
| Назив  | 01.01.-31.12.2014.год | 01.01.-31.12.2015.год |
| Број долазака туриста | 21.782 | 23.355 |
| Број остварених ноћења | 40.251 | 44.546 |

Анализирајући податке о броју долазака туриста и оствареном броју ноћења дошло до повећања у 2015.г. у односу на 2014.г. за 1,07%, односно 1,11%.

Од укупног броја гостију у 2015.г. 13.546 су били домаћи туристи што је 58% у односу на укупан број туриста, док је град Бијељину посјетили 9.809 страних туриста што је 42% у односу на укупан број туриста.

Од укупног броја реализованих ноћења домаћи туристи остарили су 23.609 ноћења, а страни туристи остварили су 20.937 ноћења

Број долазака и ноћења у смјештајним капацитетима у 2013.г. и 2014.г. и 2015.г. и њихово упоређивање:

|  |  |  |  |  |  |  |  |
| --- | --- | --- | --- | --- | --- | --- | --- |
| Р.бр. | Назив објекта | Број ноћења за 2013.г. | Број долазака за 2013.г. | Број ноћења за 2014.г. | Број долазака за 2014.г. | Број ноћења за 2015.г. | Број долазака за 2015.г. |
| 1 | ХОТЕЛ „ДРИНА“-Минерва | 6936 | 3791 | 5957 | 3035 | - | - |
| 2 | ХОТЕЛ „СВ. СТЕФАН“ | 12297 | 1732 | 3149 | 1057 | 6040 | 1275 |
| 3 | МОТЕЛ „МД ПЕРИЋ“ | 769 | 543 | 1444 | 529 | 727 | 496 |
| 4 | МОТЕЛ „МОНАКО“ | 1584 | 1353 | 2366 | 1765 | 2940 | 1850 |
| 5 | МОТЕЛ „ШИЦО“ | 2171 | 1353 | 3598 | 1583 | 2443 | 1604 |
| 6 | ПРЕНОЋИШТЕ „ИНТЕРГАЈ“ | 523 | 484 | 508 | 469 | 661 | 542 |
| 7 | МОТЕЛ „ДЕСПОТОВИЋ“ | 615 | 385 | 752 | 472 | 692 | 457 |
| 8 | МОТЕЛ „ЗОКА“ | 27 | 27 | 41 | 41 | 127 | 82 |
| 9 | МОТЕЛ „НЕНО“ | 555 | 346 | 270 | 165 | 384 | 287 |
| 10 | МОТЕЛ „РИСТИЋ“ | 497 | 238 | 15 | 15 | - | - |
| 11 | ХОТЕЛ „ПИРГ“ ЕТНО СЕЛО СТАНИШИЋИ | 13442 | 8383 | 9699 | 5736 | 11807 | 6949 |
| 12 | ХОТЕЛ РАС ЕТНО СЕЛО СТАНИШИЋИ | - | - | 7026 | 3514 | 12719 | 6084 |
| 13 | АПАРТМАНИ ЕТНО СЕЛО СТАНИШИЋИ | - | - | 531 | 295 | 698 | 396 |
| 14 | МОТЕЛ „БРАЋА ЛАЗИЋ“ | 628 | 527 | 950 | 722 | 1213 | 851 |
| 15 | ПРЕНОЋИШТЕ „АЗЗУРО“ | 1148 | 557 | 1222 | 529 | 1151 | 632 |
| 16 | ПАНСИОН „ИМА ДАНА“ | 1276 | 835 | 1785 | 940 | 2105 | 1011 |
| 17 | ПРЕНОЋИШТЕ „БРЂАК ИЛИЈА“ | 874 | 875 | 813 | 811 | 839 | 839 |
| 18 | ПРЕНОЋИШТЕ „МАЛИ РАЈ“ | 176 | 141 | 107 | 104 | - | - |
| 19 | ГОСТИОНА СА ПРЕНОЋИШТЕМ „ЂОКОЋ“  | 510 | 297 | - | - | - | - |
|  | У К У П Н О | 44.028 | 21.798 | 40.251 | 21.782 | 44.546 | 23.355 |

Из ове табеле се види да је број долазака туриста већи за 1,07% у 2015.г. у односу на 2014.годину, као и за 1,07% у односу на 2013.г. Број ноћења туриста у 2015.г. већи је за 1,11% у односу на 2014.г, а за 1,01% у односу на 2013.г.

Туристичка организација је урадила туристичку анкету у хотелима, мотелима и преноћиштима на подручију нашег града. Циљ ове анкете био је унапређење туристичке понуде на основу утврђених показатеља и то:

* Утврђивање структуре и броја гостију који бораве у смјештајним објектима,
* Задовољство туриста понудом смјештаја, хране и пића,
* Уређеност објекта,
* Доступност рекреативних садржаја,
* Ноћни живот и забавни садржај,
* Примједбе за туристичку сигнализацију,
* Примједбе саобраћајне доступности туристичким дестинацијама,
* Примједбе комуналног уређења туристичких дестинација,
* Који су главни разлози посјете у одабрану дестинацију,
* На који начин су туристи дошли до информација о посјећеној дестинацији,
* Ниво понуде културно – историјске баштине,
* Које превозно средство користе,
* Избор сувенира,
* Познавање страних језика и љубазност особља у угоститељским објектима.

На основу поменутих показатеља туристичке анкете уврђено је следеће стање:

Највећи број домаћих туриста користи хотеле, мотеле и преноћишта са двије и три звјездице. Веома је мали број домаћих групних путовања, ђачких екскурзија који користе преноћиште у смјештајним објектима. Старосна доб поменутих туриста је између 35 и 55 година, док је степен образовања туриста углавном ВСС што указује на развој пословног и транзитног туризма.

Рекреативно – спортски садржај је задовољавајући у ''Етно село Станишићи'' и Бањи Дворови, док остали објетки то не посједују. Ноћни живот пружа потпуни садржај туристима.

 Домаћи и страни туристу су незадовољни туристичком и знаковном сигнализацијом. Комунална уређеност града је на задовољавајућем нивоу са становишта туриста.

Главни разлози посјете нашег града су: одмор, пословни догађаји, манифестације. За туристичке понуде туристи су сазнали путем нашег wеб сајта, медија, сајмова.

Бијељина има своју културно историјску баштину за коју туристи сазнају приликом посјете Музеју Семберија, Библиотеци Филип Вишњић, градској Галерији у склопу Центра за културу.

Туристи су задовољни љубазношћу и професионалношћу запослених у угоститељским објектима, с тим да страни туристи сматрају да би било потребно усавршити познавање страних језика ради адекватније комуникације.

2. Туристичка организација Бијељина је радила на унапређењу интернет портала, односно на промоцији туриситичког производа на друштвеним мрежама*.*

Wеб и Фацебоок страница, андроид апликацијаТуристичке организације Бијељине се редовно ажурира вијестима и најавама активности Туристичке организације Бијељина и туристичкој понуди града. Процјењује се да преко 70% туриста потраже путем интернета информације о смјештају и активностима у граду кога желе да посјете. На Wеб страници Туристичке организације града Бијељине налази се и промотивни туристички филм о граду Бијељини који потенцијало заинтересованим туристима пружа информације о туристичким потенцијалима и дестинацијама нашег града и шта је то што могу да виде приликом боравка у нашем граду.

1. Унапређана је сарадња са мотелима и ресторанима у погледу њиховог адекватвијег представљања на сајмовима туризма које посјећује Туристичка организација као и њихово представљање на wеб страници Туристичке организације. У 2015.г. угоститељски објекти имали су могућност да се и самостално представе на сајмовима и манифестацијама на којима је учествовала Туристичка организација града Бијељине. Сви угоститељски и привредни субјекти који су доставили свој пропагадни материјал били су представљени на сајмовима (Етно село ''Станишићи'', Бања Дворови, Семберски салаш, ресторан Ловац, Мотел Браћа Лазић, Сан Марцо, Житопромет).
2. У току 2015.године радили смо на унапређењу сарадње са саудружењима ( Удружење жена са инвалидитетом ''Импулс'', Удружење жена ''Бели анђео'' из Дворова, Мајина радионица и остала удружења) која се баве етно туризмом. Повећано је њихово присуство и промоција њигове дјелатности кроз заједничке наступе на етно манифестацијама.
3. У току 2015.године Министарство трговине и туризма Републике Српске организовало је неколико састанака на којима су присуствовали директори локалних Туристичких организација. Теме састаанка су биле: расправа о предлогу Закона о боравишној такси, развој бањског туризма, разматрање плана промоције туристичких потенцијала у Републици Српској, финансијска подршка Министарства локалним Туристичким организацијама у циљу развоја манифестационог туризма. Дана 31.03.2015.године Министарство трговине и туризма РС расписало је конкурс за финансирање програма у области туризма у 2015.години. Урадили смо пројекат за колонију са свом потребном документацијом и прослиједили Министарству трговине и туризма.Поменути пројекат подржан је од стране Министарства трговине и туризма Републике Српске у финансијском погледу у износу од 4.000,00КМ. Уговор је потписан у Бања Луци дана 22.12.2015.г. То су намјенска средства добијена од стране Министарства и циљу развоја манифестационог туризма.

**Информативно – пропагандна дјелатност**

 У циљу што квалитетније промоције туристичких потенцијала и ресусра града Бијељине, Туристичка организација Бијељина је у 2015.години, израдила туристички водич у којем су представљени туристички потенцијали и ресурси, сет разгледница са мотивима града Бијељине и Семберије, карту града, рекламне кесе, промотивни туристички филм и остали рекламни материјал.

У 2015.години Туристичка организација града Бијељине представила се на следећим манифестацијама:

Туристичка организација Бијељине се представила на Сајму туризма у Београду. Београдски сајам туризма највећа је туристичка манифестација у земљи и југоисточној Европи. Више од 30 година испуњава свјетске стандарде у пословању, са излагачима гради партнерске односе а квалитетном понудом и разноврсним дешавањима сваке године привлачи све већи број посјетилаца. Сајам туризма одржао се под слоганом ''Искористи тренутак'' и трајао је од 19.02.-22.02.2015.године, а отворио га је премијер Владе Репблике Србије Александар Вучић. На сајму се представило преко 1.100 излагача из 50 земаља. Пертнер сајма је био Абу Даби. Уз сајам туризма одржале су се још три манифестације: Сајам опреме, хотелијерства и угоститељства, Сајам вина и Сајам сувенира.

Туристичка организација Бијељине представила је актуелну туристичку понуду града Бијељине у оквиру заједничког штанда Туристичке организације Републике Српске. На штанду од 70м2 представили су се: Туристичке организације Бијељине, Бања Луке, Вишеграда, Приједора, Зворника, Рогатице, Билеће, Гацког, као и Бања Дворови и Етно село Станишићи. Првог дана сајма Туристичка организација представила се својим пропагандним материјалом који садржи комплетну туристичку понуду града. Сајам карактерише велики број посјетилаца а највеће интересовање било је за Етно село Станишићи, Семберски салаш, Бању Дворови, Ресторан Ловац, као и за вјерски туризам.Другог дана сајма Туристичка организација је имала одобрење од стране ТОРС-а да презентује град Бијељину. КУД Дворови и КУД Нова Јања одиграли су по једну музичку нумеру, а Ресторан Ловац се представио храном из своје националне кухиње коју су посјетиоци сајма могли да дегустирају.

У Центру за културу у Бијељини 25.02.2015.г. и 26.02.2015.године одржан је I Међународни етно – еко сајам чији су организатори Туристички кластер ''Свети Димитрије'' из Сремске Митровице и Град Бијељина. Туристичка организација Бијељине је заједно са Градом Сремска Митровица, Центром за културу Бијељина, Привредном комором Бијељина и Удружењем жена са инвалидитетом ''Импулс'' из Бијељине била партнер на овом пројекту. Овај пројекат Туристичког кластера ''Свети Димитрије''и Града Бијељине подржан је од стране Европске уније и замишњен је одрживим у наредних седам година.

 Учесници овог сајма су били представници домаће радиности, уникатних радова, произвођачи месних производа, вина и ракије. На овом сајму било је 23 излагача.

 I међународни етно – еко сајам ''Звуци, укуси и мириси традиције'' отворио је начелник за друштвене дјелатности Славко Башић. Учесницима и посјетиоцима сајма обратио се и директор Туристичког кластера Свети Димитрије и подпредсједник групе заинтересованих страна прекограничног региона Дрина – Сава Никола Никшић. После отварања сајма одржан је округли сто на тему ''Рурални туризам – могућности и перспективе умрежавања у региону Дрина – Сава''. На округлом столу били су присутни представнициТуристичког кластера Свети Димитрије, Града Бијељине, Туристичке организације Бијељине, Удружење жена са инвалидитетом ''Импулс'', као и учесници овог сајма.Медиски покровитељ сајма је БН телевизија.

На позив Министарства пољопривреде, шумарства и водопривреде Републике Српске, Туристичка организације Бијељине је учествовала на ИВ Међународном симпозијуму и XX научно - стручном савјетовању агронома Републике Српске који је одржан од 02.03.2015.г. до 06.03.2015.г. у Етно селу ''Станишићи''. У хотелу Рас Туристичка организације Бијељине је имала свој штанд на којем је изложила свој промотивни материјал (туристички водич, разгледнице, карте Бијељине, ДВД ''Бијељина коју волим''). На семпозијуму је било преко 200 учесника из земље и иностранства којима је подјељен пропагандни материјал.Симпозијум је отворио Министар пољопривреде, шумарства и водопривреде Стево Мирјанић, а учеснике је поздравио и Градоначелник Мићо Мићић. 05.03.2015.г. у сали Москва организована је сајамска изложба пољопривредних производа гдје је и Туристичка организација имала свој штанд са пропагандним материјалом.

 21.марта 2015.године, наш град посјетила је група туриста из Сомбора – професори пољопривредне – прехрамбене школе. Поменута група посјетила је градски парк, музеј Семберије, манастир Св.Василија Острошког, Етно село ''Станишићи'', манастир Св.Петке, Дринску ружу. Гости из Сомбора напустили су наш град задовољни оним што су видјели са јасном намјером да ће се вратити да обиђу дестинације које овај пут нису стигли да виде.

На позив Министарста трговине и туризма Републике Српске Туристичка организације је учествовала у подјели пропагадног материјала на граничном прелазу Рача 10. и 11.04.2015.године. Пропагадни материјал који је достављен од стране поменутог министарства дјељен је туристима за вријеме Васкршњих празника.

Центар за културу Семберија и Зворничко – тузланска епархија организовали су традиционалну манифестацију ''Јајаријада 2015'' у којој је узела учешће и Туристичка организација. Такође, смо учествовали и на манифестаци ''Јајаријада 2015 Дворови'' коју је организовало удружење жена ''Бели анђео'' из Дворова.

Туристичка организација се представила на Првом Сајаму малог бизниса које је организовао град Тузла – служба за рзвој, подузетништво и друштвене дјелатности уз подршку Министарства развоја и подузетништва од 16.04.до 18.04.2015.године. Први дан сајма било је око 70 излагагача и 10 предавача који су одржали предавање на тему ''Како претворити идеју у пословни подухват''. Поред излагача који се баве израдом производа ручне радиности представили су се и Привредна комора кантона Тузла и Министарство развоја и подузетништва кантона Тузла. Туристичка организација Бијељине се на овом сајму представила својим промотивним материјалом за које су највише били заинтересовани ученици угоститељске и економске школе у Тузли. Сајам је свечано отворио градоначелник града Тузле.

Дана 28.04.2015.године у организацији Туристичке организације Републике Српске, Бијељину је посјетила студијска група из Пољске. Представнци Туристичке организације Бијељине дочекали су их у Етно селу ''Станишићи''. Студијску групу чинила су 11 туроператера и 2 новинара из Пољске, а као пратња био је представник Туристичке организације Републике Српске - Александар Праштало и Милан Букара као водич ове групе. Циљ њиховог доласка је обилазак свих значајних дестинација у Републици Српској које ће они представити у својој земљи, као би анимирали туристе на основу својих утисака из Пољске да посјете Републике Српску у 2016.години. Ова група је у 2014.години довела у Хрватску 5.000 туриста. Након обиласка Бијељине као следећу туристичку дестинацију коју посјећују изабрана је општина Вишеград.

Асоцијација Београдски манифест и ЈП Београдска тврђава организовали су Први ''Београдски манифест'' на коме се представила и Туристичка организација Бијељине својим пропагадним материјалом на штанду Туристичке организације Републике Српске. Манифестација је одржана од 22. до 24. маја 2015.године на Калемегдану. Циљ ове манифестације је промоција свих манифестација које организују сами учесници, као и представљање гастрономије, односно, припрема аутентичне хране од стране угоститељских објеката које су посјетиоци сајма могли да купе по повољним цијенама. ''Београдски манифест'' поред промоције манифестација и дестинација представља и Фестивал балона и Фестивал ватромета.

 Дана 30.05.2015.г. град Бијељину подсјетило је Удружење пензионера из Ивањице који су уз присуство радника Туристичке организације посјетили Бању Дворови, Етно село ''Станишићи'' и Дринску ружу. Од стране Туристичке организације подјељен им је промотивни материјал.

 Дана 30.05.2015.г. град Бијељину је посјетила група ученика Основне школе из Мркоњић Града. Ученици су посјетили Градски парк, манастир Св.Василија Острошког, центар града, затим манастир Св.Петке и Етно село ''Станишићи''.

Туристичка организација града Бијељине представила се на 10. Сајаму привреде и туризма у Дервенти одржаном од 25.до 27.августа.Сајам је окупио преко стотину излагача из  Републике Српске, Федерације БиХ, Словеније, Њемачке и Италије.Организатор сајма био  је Спортско-културни центар Дервента, а суорганизатор Туристичка организација општине Дервента. Покровитељи сајма су: Влада РС, Министарство трговине и туризма и општина Дервента.Сајам је отворила предсједник Владе Жељка Цвијановић. Ово је један од препознатљивих  привредних догађаја у Републици Српској који се већ десет година успјешно организује у Дервенти, уз подршку и покровитељство Министарства трговине и туризма, ангажман Привредне коморе и привредника који су допринијели позитивном пословном окружењу који карактерише ову општину.

Поводом прве деценије сајма, уручена су признања појединцима и привредним субјектима који су у протеклом периоду учествовали на сајму или помогли у његовој организацији.
 Дана 22.08. и 29.08.2015.г. град Бијељину посјетиле су двије групе туриста из Вршца. Туристичка организација града Бијељине била је домаћин гостима из Вршца. Гости су посјетили Музеј ''Семберију'', Градски парк, Манастир Св. Василија Острошког, центар града и Етно село Станишићи.

Туристичка организација града Бијељине се представила на другом сајму кућне радиности, старих заната, традиционалне гастрономије и туризма ''Лакташи Етно 2015''. Сајам је одржан 17.10.2015.г. у Спортској дворани Лакташи са почетком у 10.00. часова, а организатор сајма је Општина Лакташи и Туристичка организација Лакташи. На сајму се представило 44 излагача из цијелог региона, а током трајања сајма за учеснике и посјетиоце организовани су различити садржаји као што су панел дискусије, модна ревија, радионице за дјецу и друго.

На позив Туристичке организације Вишеград присуствовали смо манифестацији ''Дрински котлић'' у Вишеграду која је одржана на тераси испод хотела Андрићев конак. На манифестацији је учествовало 14 котлића из Републике Српске, Србије и Црне Горе, а поменуту манифестацију отворио је начелник општине Вишеград. Организатор ове манифестације је Туристичка оранизација Вишеград, а манифестацију је подржала општина Вишеград и СWГ-а кроз активност ''Људи људима'' у оквиру прекограничног региона ''Дрина – Тара'' и пројекта ''Фостеринг регионал цооператион анд баланцед территориал девелопмент оф Wестерн Балкан цоунтриес ин тхе процесс тоwардс ЕУ интегратион'' који је финансиран средствима ЕУ. За прва три мјеста организатор је уручио награде које су доноране кроз поменути пројекат. Од стране организатора био је обезбјеђен смјештај у мотелу Аура у Вишеграду.

 На позив ТОРС-а Туристичка организација града Бијељине узела је учешће на трећој по реду манифестацији ''Дани Српске у Србији''. Овогодишњи ''Дани Српске у Србији'' одржани су на више локација: Нови Сад, Београд, Суботица, Вршац, Аранђеловац, Пландиште у периоду од 19.10.2015. до 23.10.2015.г. Манифестацију је отворио министар трговине и туризма РС Предраг Глухаковић у Новом Саду 19.10.2015. у 10.00.часова. Туристичка организација града Бијељине се на заједничком штанду ТОРС-а представила у Новом Саду и Београду својим пропагадним материјалом. На штадну ТОРС-а биле су и Туристичке организације: Бања Луке, Латкаша, Зворника, Источног Сарајева, Вишеграда, Билеће, Требиња и Етно село Станишићи. Током пет дана трајања ове манифестације посјетиоци су имали богат културно – умјетнички пограм: концерте, позоришне представе, изложбе слика, промоције књига, презентације туристичких потенцијала Републике Српске као и многе друге садржаје.

У Прњаворском селу Гусак одржана је манифестација ''Казанијада'' на којој су били присутни и представници Туристичке организације града Бијељине. Као једина званична смотра ове врсте ''Казанијада'' је и ове године окупила велики број гостију из прњаворских и сусједних општина. Основна намјера ове манифестације је да се јавности представи начин на који се долази до квалитетне ракије на тржишту. Директорица Туристичке организације Прњавор истакла је да ова манифестација представља добру прилику да се афирмише и сеоски туризам.

Туристичка организација града Бијељине представила се на 14.Међународном сајму привреде/господарства ''Брчко 2015'' чији је организатор Привредна комора Брчко Дистрикта БиХ. На штанду Привредне коморе Бијељине представили смо се својим пропагадним материјалом.

У новембру 2015.г. Министарство трговине и туризма Републике Српске одржало је састанак са директорима бања и директорима туристичких организација Републике Српске. Састанак је одржан у Теслићу а тема састанка је била могућност оснивања Удружења бања Републике Српске.

На сајму рукотворина и домаће хране у Сремској Митровици промовисали смо туристичку понуду нашег града на штанду Удружења жена ''Бели анђео'' из Дворова.

На позив Привредне коморе Бијељина узели смо учешће на 10.Сајму ''Етно хране и пића''у Београду гдје је престављена туристичка понуда града Бијељине заједно са Етно селом ''Станишићи'', рестораном ''Ловац'', АД ''Град'' Бијељина.

Од 26 до 28.11.2015.г. одржан је и седми ''Међународни сајам туризма и сеоског туризма''и Трећи сајам зимнице и домаће радиности'' у Крагујевцу гдје се представила Туристичка организација града Бијељине заједно са осталим локалним туристичким организацијама на штанду Туристичке организације Републике Српске. Организатори овог сајма су Туристичка организација Крагујевац и Шумадија сајам. У излагачком делу представиле су се туристичке организације, туристичке агенције, бањска лијечилишта, здравствено – рекреативни и СПА центри, представници сеоског и ловног туризма и домаћинства која се баве производњом зимнице и здраве хране. Програмски дио сајма чинила је презентација појединачних туристичких производа са посебним освртом на сеоски туризам. Другог дана сајма одржана је презентација разноврсних производа удружења жена, винара, воћара и етно ресторана.

Туристичка организација града Бијељине представила се заједно са осталим туристичким организацијама из Републике Српске на отварању зимске туристичке сезоне на Јахорини. Почетак зимске сезоне 2015/2016 уприличен је у хотелу Бистрица на Јахорини у организацији Олимпијског центра Јахорина. Отварању су присуствовали директор Олимпијског центра Јахорина, представници Министарства трговине и туризма Републике Српске, Градоначелник града Источног Сарајева, гдје је истакнуто да је приоритет изградања ''Авантуристичког парка за дјецу'', за које је Олимпијски центар Јахорина добио средства од СТ-ЕП организације.

На манифестацији ''Изложба рукотворина'' у Купинову на штанду Удружења жена ''Бели анђео'' из Дворова учешће је узела и Туристичка организација града Бијељине.

**Организовање манифестација**

Шести Сајам туризма и гастро културе ''Бијељина – турист 2015''. одржан је 07. и 08. маја 2015. године у Етно селу ''Станишићи'' у хотелу Рас (сала Москва), гдје је на око 500 метара квадратних своју понуду изложило 129 излагача. Највећи број излагача је био из Републике Српске. Међу излагачима били су присутни и излагачи из Србије и Федерације БиХ. Излагачи су туристичке организације, туристичке агенције, хотелијери, привредни субјекти чија је дјелатност везана за угоститељство и туризам, те произвођачи здраве хране, удружења која су представила гастро понуду својих локалних заједница или промовисала своје манифестације. Своју богату понуду представили су удружења и појединци који се баве израдом рукотворина. Овај сајам посјетило је око 1.500 посјетилаца.

 Првог дана сајма испред организатора поздравну ријеч упутио је Јован Љубојевић, директор Туристичке организације Града Бијељина, док је Сајам испред градске управе града Бијељине свечано отворио Миле Пејчић, начелник одељења за привреду и пољопривреду. Сајам је отворен уз културно умјетнички програм Хора Свети Ђорђе. Првог дана сајма одржана је презентација туристичких дестинација Републике Српске од стране Министарства трговине и туризма Републике Српске за синдикалне организације. Другог дана сајма одржана је презентација гастрокултуре. Своју гастропонуду представили су хотели, ресторани и удружења – произвођачи здраве хране. Гастро презентација одржана је другог дана сајма уз културно умјетнички програм КУД-а Дворови. Одржана је и презентација региона Војводине (седам чудеса Војводине – прича о дворцима, каштелима и велепосједницима покрајине). Презентацију је одржало Удружење ''Пласматис'' из Војводине.

Сајам је затворен уз подјелу захвалница учесницима Сајма туризма и гастро културе.

5.Међународна Умјетничка колонија ''Бијељина – Бродац'' 2015.г. одржана је од 15.06.2015.г. до 20.06.2015. у Семберском Салашу. Циљ ове манифестације био је промоција и афирмација сеоског туризма и туристичких потенцијала Бијељине и околине, затим васпитно-образовни, који омогућава талентованим ученицима и студентима да уче од познатих умјетника из различитих области.

Свечано отварање Умјетничке колоније било је 15.06.2015.г. у Дому културе у Броцу уз културно умјетнички програм. Испред градске управе града Бијељине колонију је отворио Начелник за друштвене дјелатности Славко Башић. Учеснике и госте ове манифестације поздравио је и директор Туристичке организације Бијељина Јован Љубојевић.

На колонији је учествовало двадесет један умјетник из Србије, Републике Српске и Брчко дистрикта и осам умјетника из Бијељине. Двадесет умјетника било је смјештено у Семберском Салашу, а умјетници из Бијељине су такође били присутни све дане колоније. Студенти Слобомир П. Универзитета боравили су у Семберском Салашу са учесницима колоније који су били спремни да им пренесу своја знања и искуство. Учесницима су била обезбјеђена сликарска платна, папир и остали сликарски материјал. На колоније је насликано 45 слика на платну и 13 графика на папиру.

Затварање колоније било је 19.06.2015.г. у Галерији Центра за културу, као и отварање изложбе слика учесника ове колоније. Градоначелник града Бијељине Мићо Мићић затворио је овогодишњу колонију и отворио изложбу слика. Директор Туристичке организације Бијељине је том приликом уручио Градоначелнику слику која је поклон граду Бијељине са 5.Међународне Умјетничке колоније ''Бијељина – Бродац'' 2015.г. Затварање колоније завршено је уз подјелу каталога и захвалница учесницима Умјетничке колоније.

У склопу прославе Пантелинских дана одржана је Савска регата 01.08.2015.г. на траси дугој око 24 километара од локалитета Суботиште у Црњелову до Раче. Пријем учесника у камп био је од 31. јула од 16:00 часова.Пријава учесника почела је 01.08.2015.г. од 07:00. и трајала је до старта регате.У регати је учествовало 150 чамаса са око 800 учесника. Најаву старта регате у 10:00 часова објавио је Градоначелник града Бијељине Мићо Мићић.

На Регати су била предвиђена строга правила понашања на води, како не би била угрожена безбједност учесника. Пловилима су могла управљати само пунољетна лица са увјерењем, односно, дозволом за управљање пловилом.

О безбједности учесника као и на ранијим регатама, бринуле су екипе Пограничне полиције, Центра јавне безбједности Бијељина, ронилачки клубови „Пантери“ и „Наутилус“, Дом здравља и Цивилна заштита, подршку су дали и Удружење риболоваца „Риба“ и ЈП „Комуналац“.

Долазак на циљ је био у 18.00.часова.

У склопу прославе Пантелинских дана одржан је и „Златни котлић Семберије 2015“ 07.08.2015.г.на локацији Пет језера у Бијељини. Организатор манифестације је Туристичка организација Бијељина, покровитељје Градска управа града Бијељина,а суорганизатори су спортско-риболовно друштво „Риба“ и ДОО „Глобус“. За учеснике котлића обезбјеђена је риба и дрва, а екипе нису плаћале котизацију за учешће. Било је 20 пријављених екипа из Бијељине и сусједних општина које су се такмичиле у припремању рибље чорбе. Ову манифестацију посјетило је око 500 посјетилаца.

Три првопласиране екипе су награђене опремом за риболов. Награде је додјелио градоначелник града Бијељина Мићо Мићић. У два велика котлића организатори су спремили око хиљаду порција рибље чорбе која је подјељена посјетиоцима.

**ФИНАНСИЈСКИ ИЗВЈЕШТАЈ ТУРИСТИЧКЕ ОРГАНИЗАЦИЈЕ ЗА 2015. ГОДИНУ**

 Туристичка организација Бијељина послује као потрошачка јединица у склопу трезорског система буџета града Бијељине.

 У 2015. години реализована су средства у износу од 278.763,18КМ, у која су укључена и намјенски одобрена средства од Министарства трговине и туризма Републике Српске у 2014.години за Сајам туризма и гастрокултуре за 2015.годину у износу од 600,00КМ, а намјењена за трошкове хране за учеснике сајма.

За бруто плате запослених реализовано је 150.922,53КМ.

Ставка „бруто накнаде запослених“ (топли оброк, регрес, огрев, зимница, превоз радника са припадајућим порезима и доприносима) реализована је у износу од 46.850,34КМ.

За трошкове комуналних услуга (услуге коришћења телефона, интернета, поштанске услуге и др.) потрошено је 2.902,32КМ.

Ставка „набавка материјала“ (расходи за канцеларијски материјал, компјутерски материјал, материјал за одржавање чистоће и остало) реализована је у износу од 1.692,65КМ.

Трошкови текућег одржавања (расходи материјала за текуће одржавање)реализовани су у износу од 560,00КМ.

Путни трошкови су расходи по основу путовања и смјештаја у земљи и иностранству (расходи по основу дневница за службена путовања у земљи и иностранству, расходи по основу смјештаја и хране на службеним путовањима у земљи и иностранству, расходи по основу превоза личним возилима на службеним путовањима у земљи и иностранству, расходи по основу утрошка горива и остали расходи по основу службених путовања) и реализовани су у износу од 7.154,55КМ.

Расходи за стручне услуге (расходи за услуге штампања и графичке обраде, расходи за услуге објевљивања тендера, расходи за услуге рекламе и пропаганде, расходи за услуге информисања и медија, расходи за услуге израде промотивног филма, за правне и административне услуге, компјутерске услуге и др.) износи 9.698,94КМ.

Ставка „Остали непоменути расходи“ обухвата расходе по основу уговорених услуга- унапређење туристичке понуде (расходи по основу организације манифестација, расходе за бруто накнадечлановима Управног одбора, расходе по основу репрезентације, расходи за бруто накнаде за рад ван радног времена, расходи по основу доприноса за професионалну рехабилитацију инвалида, расходи за јавне таксе,расходе по судским рјешењима и остало) реализованису у износу од 57.601,79 КМ.

Издаци за набавку постројења и опреме (набавка расхладних и грејних тијела) износи 577,10КМ.

Издаци по основу пореза на додату вриједност износе 802,96КМ.

Назив потрошачке јединице: Туристичка организација

Број ПЈТ: 0005510

Фонд 01

|  |  |  |  |  |  |  |
| --- | --- | --- | --- | --- | --- | --- |
| Група | Подгрупа | Аналитички конто | Опис аналитичког конта | РЕАЛИЗАЦИЈА БУЏЕТА 2014.Г. | ПЛАН БУЏЕТА ЗА 2015.Г. | РЕАЛИЗАЦИЈА БУЏЕТА 2015.Г. |
| 4 1 |  |  | ТЕКУЋИ РАСХОДИ | 279.627,85 | 280.150,00 | 278.763,18 |
|  | 411 |  | Расходи за лична примања | 208.614,92 | 197.951,00 | 197.772,87 |
|  |  | 411100 | Бруто плате запослених | 157.662,23 | 150.951,00 | 150.922,53 |
|  |  | 411200 | Бруто накнаде запослених (топли оброк, превоз, регрес, огрев, зимница) | 50.952,69 | 47.000,00 | 46.850,34 |
|  | 412 |  | Расходи за коришћење роба и услуга | 71.012,93 | 81.396,00 | 79.610,25 |
|  |  | 412200 | Трошкови комуналних услуга | 4.093,77 | 3.669,00 | 2.902,32 |
|  |  | 412300 | Набавка материјала | 1.337,72 | 1.700,00 | 1.692,65 |
|  |  | 412500 | Трошкови текућег одржавања | 81,90 | 560,00 | 560,00 |
|  |  | 412600 | Путни трошкови | 5.831,21 | 7.500,00 | 7.154,55 |
|  |  | 412700 | Расходи за стручне услуге | 9.156,31 | 9.700,00 | 9.698,94 |
|  |  | 412900 | Остали непоменути расходи - Расходи за унапређење туристичке понуде:Бруто накнаде УО 19.900,44 за 2015.г.-Организација манифестација (сајма туризма, Умјетничка колонија, Савска регата, Златни котлић, сајам туризма у Београду) 31.512,58 за 2015.г.-расходи по основу репрезентације 1.473,30 за 2015.г.-расходи за бруто наканде за прив.и пов.послове, расходи за солидарни допринос, расходи за допринос инвалида, и остало 4.715,47 за 2015.г.УКУПНО: | 50.512,02 | 58.267,00 | 57.601,79 |
| 51 |  |  | КАПИТАЛНИ РАСХОДИ | 0 | 803,00 | 1.380,06 |
|  | 511 |  | Трошкови за набавку сталних средстава | 0 | 803,00 |  |
|  |  | 511300 | Набавка опреме | 0 |  | 577,10 |
|  |  | 514100 | Издаци за набавку сталне имовине | 0 |  |  |
|  |  | 517100 | Издаци по основу ПДВ-а | 0 | 803,00 | 802,96 |
| УКУПНО: | 279.627,85 | 280.150,00 | 278.763,18 | 279.627,85 | 389.578,53 |

ФИНАНСИЈСКИ ИЗВЈЕШТАЈ ПО ПОЈЕДИНАЧНО УТВРЂЕНИМ ЗАДАЦИМА

|  |  |  |
| --- | --- | --- |
| РЕДНИ БРОЈ | НАЗИВ МАНИФЕСТАЦИЈЕ | ИЗНОС УТРОШЕНИХ СРЕДСТАВА |
| 1. | Међународни сајам туризма''ИТТФА Београд'' у Београду | 1.042,58КМ |
| 2. | ''Слава гастро 2015'' у Београду | 160,20КМ |
| 3. | Сајам малог бизниса у Тузли | 57,00КМ |
| 4. | Први Београдски мнифест-фестивал манифестација | 185,50КМ |
| 5. | Куленијада у Ердевику | 67,50КМ |
| 6. | Сајам привреде и туризма у Дервенти | 144,80КМ |
| 7. | Сајам привреде у Модричи | 120,00КМ |
| 8. | ''Дрински котлић'' у Вишеграду | 266,00КМ |
| 9. | Сајам ''Лакташки етно 2015'' | 247,20КМ |
| 10. | Дани Српске у Србији | 353,15КМ |
| 11. | ''Казанијада'' Прњавор | 152,60КМ |
| 12. | 14.Међународни сајам привреде/господарства у Брчком | 34,20КМ |
| 13. | Манифестација рукотворина и домаће хране у С.Митровици | 39,00КМ |
| 14. | Сајам етно хране и пића у Београду | 158,30КМ |
| 15. | Седми Међународни сајам туризма и сеоског туризма у Крагујевцу | 600,15КМ |
| 16. | Изложба рукотворина у Купинову | 139,30КМ |
| 17. | Отварање зимске туристичке сезоне на Јахорини | 184,30КМ |

Финансијаки извјештај за Сајам туризма и гастрокултуре ''Бијељинатурист 2015'':

|  |  |  |
| --- | --- | --- |
| РЕДНИ БРОЈ | ОПИС | ИЗНОС |
| 1. | Трошкови смјештаја, храна и пиће за учеснике и госте сајма туризма | 12.077,40КМ |
| 2. | Трошкови превоза учесника сајма | 210,00КМ |
| 3. | Трошкови рекламе сајма туризма | 769,25КМ |
| 4. | Остали трошкови  | 849,88КМ |
| 5. | Путни трошкови сајма | 288,04КМ |
|  | УКУПНО | 14.194,46КМ |

Финансијаки извјештај за Умјетничку колонију у 2015.години:

|  |  |  |
| --- | --- | --- |
| РЕДНИ БРОЈ | ОПИС | ИЗНОС |
| 1. | Трошкови смјештаја, храна и пиће за учеснике колиније | 6.113,00 |
| 2. | Трошкови платна и сликарског материјала | 2.688,08 |
| 3. | Трошкови превоза учесника колоније | 1.343,37 |
| 4. | Трошкови рекламе и пропагадног материјала | 936,60 |
| 5. | Остали трошкови  | 428,63 |
| 6. | Путни трошкови  | 329,60 |
|  | УКУПНО | 11.839,28КМ |

Финансијаки извјештај за Савску регату у 2015.години:

|  |  |  |
| --- | --- | --- |
| РЕДНИ БРОЈ | ОПИС | ИЗНОС |
| 1. | Трошкови хране и пиће за учеснике С.регате | 244,95КМ |
| 2. | Трошкови пропагадног материјала (мајице, акредитације и остало) | 3.896,10КМ |
| 3. | Трошкови осигурања учесника С.регате | 240,00КМ |
| 4. | Путни трошкови  | 204,70КМ |
|  | УКУПНО | 4.585,75КМ |

Финансијски извјештај за Златни котлић у 2015.години:

|  |  |  |
| --- | --- | --- |
| РЕДНИ БРОЈ | ОПИС | ИЗНОС |
| 1. | Трошкови хране и пиће за учеснике З.котлића | 368,83КМ |
| 2. | Трошкови пропагадног материјала (мајице, награде) | 2.337,36КМ |
| 3. | Остали трошкови  | 283,21КМ |
| 4. | Путни трошкови  | 188,00КМ |
|  | УКУПНО | 3.177,40КМ |

Законом о боравишној такси Републике Српске (Сл. гласник РС 78/11) регулисана је расподјела прихода по основу боравишне таксе и то у корист туристичких организација, односно буџета локалне самоуправе 80 %,према Туристичкој организацији Републике Српске 20%.

 Приходи по основу боравишне таксе у 2012. години износили су 53.824,44 КМ, у 2013. години износили су 56.333,76 КМ, боравишна такса у 2014.години износила је 58.408,80 КМ, а у 2015.години боравишна такса износи 65.724,99 КМ.

 Одобрени буџет Турстичке организације града Бијељине за 2015.годину је 280.150,00 КМ. У поменути износ укључени су и приходи од боравишне таксе за 2015.годину који износе 65.724,99 КМ, а који представљају приход Туристичке организације.

Број:55/16 Директор Туристичке организације

Датум:28.01.2016.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Јован Љубојевић